હુડ્ડાના સમર્થકોના દાવા અનુસાર રણદીપસિંહ સુરજેવાલાને જ્યારથી કોમ્યુનિકેશન વિભાગના હેડ બનાવવામાં આવ્યા છે ત્યારથી હુડ્ડા અપસેટ છે. સુરજેવાલા પણ જાટ છે. રાહુલ ગાંધીની ટીમમાં સુરજેવાલાની મહત્તા અને નિકટતા વધી રહી છે. તેમાં હુડ્ડાને પોતાને માટે સંભવિત ખતરો દેખાય છે. પુત્ર દીપેન્દ્ર હુડ્ડાને ભવિષ્યમાં રાજ્યના મુખ્યપ્રધાન બનાવવાની આકાંક્ષા ધરાવતા ભૂપેન્દ્રસિંહને સુરજેવાલા તેમાં અવરોધ રૂપ જણાય છે.